Anders Heger

Bjørn Anders Heger (født 10. juli 1956) er norsk forfatter, skribent og forlegger i Cappelen Damm.

Familie 
Heger er sønn av Wanda Hjort Heger og Bjørn Heger. Han har fem søsken, deriblant jurist Kim Heger.

Radio Nova 
Anders Heger var med på å starte Radio Nova, den første studentradioen i Norge.

Forlagsmann 
Heger ble direktør for litterær seksjon i det norske forlaget Cappelen (eid av det svenske mediahuset Bonnier) i 1991.

Forfatter 
I 1985 skrev han en bok om den juridiske prosessen mot Agnar Mykle og i 1999 kom Et diktet liv, en biografi om Agnar Mykle som han fikk Brage-prisen for. Hegers bestefar, Johan Bernhard Hjort, var Mykles forsvarsadvokat. 

I 2002 utga Heger boken Bruddet – Hellige krigere og en ny verdensorden sammen med Kari Vogt. Dette er en sakprosa-bok om islam, hellige krigere og den nye verdenssituasjonen.

Pseudonymer 
Anders Heger har også et omfattende forfatterskap under diverse pseudonymer som
 Walter Vik (rundt  syv spenningsbøker for barn fra tiårsalderen og nedover), 
 «Onkel Anders» (kun én bok, men det var den første i 1986, skrevet sammen med «Onkel Dag» (Dag Yngland); Alle barns store jule-advents-bok),
 Kristoffer Morris (tyvetalls krimnoveller for voksne, en del er samlet i Mørke speil, 1984) og 
 Svejk (kommentarersignatur på baksiden av Klassekampen på begynnelsen av 1990-årene).

Oversetter 
Han har over tyve års erfaring som oversetter av Hanen Hasses frierferd samt diverse andre barnebøker. I 2008 nyoversatte Heger Tove Janssons klassiske tegneserier om Mummitrollet til norsk.

Spaltist 
Han er spaltist i Dagsavisen.

Bibliografi

Sakprosa 
 2016: Hva jeg lærte i epletønna. Tekster fra et forlagsliv
 2012: Egner. En dannelseshistorie (Biografi om Thorbjørn Egner)
 2002: Bruddet – Hellige krigere og en ny verdensorden'', medforfatter: Kari Vogt
 1999: Mykle. Et diktet liv (Biografi om Agnar Mykle)
 1994: Agnar Mykle og Norge. Historien om litterær rettergang 1985: Men landet er Norge –  prosessen mot Agnar Mykle 1956 – 1958 Barnebøker under psevdonym 
 1999: Freddrik 1996: Herr Knabel og gravemaskinen 1994: Drømmesykkel 1993: Falsk sol 1993: Regnskoghagen, sammen med Ingunn Mosberg
 1990: Fanget 1989: Farlig jakt 1988: Fathimas hemmelighet Priser og utmerkelser 
 1999: Brageprisen i kategorien «Åpen klasse» for biografien Et diktet liv''

Referanser

Eksterne lenker 
 
 
  Anders Heger: Skrivemaskin
  Anders Heger i NRK Forfatter

Norske forleggere
Norske sakprosaforfattere
Norske barnebokforfattere
Vinnere av Brageprisen
Norske forfattere